Tusindvis af børn og voksne nød den lune påskesol i selskab med dyrene, som alle viste sig fra deres allerbedste side, for det meste i hvert fald. Det har været en flot påske i Aalborg Zoo, som i resten af Nordjylland. Informationschef i Aalborg Zoo tør dog endnu ikke spå om det flotte vejr kan give zoo'en en ny besøgsrekord. - Det er stadig for tidligt at sige, der er mange ting der kan gå ind og påvirke det endnu, men en god påske det har vi da haft, siger Søren Sørensen, informationschef i Aalborg Zoo.
Påskeferien får mange til at tage i en tur i Zoo og her viste dyrene sig i dag fra deres flotteste side - for det meste.